**Jednotný postup pre spracovanie odborných výstupov, kontrola originality, registrovanie, uchovávanie a sprístupňovanie prác prostredníctvom znalostnej databázy ÚSV ROS**

interná smernica / máj 2018

**Obsah**

[1 Jednotný postup pre spracovanie odborných výstupov, kontrola originality, registrovanie, uchovávanie a sprístupňovanie prác prostredníctvom znalostnej databázy ÚSV ROS 4](#_Toc514759781)

[2 IDENTIFIKÁCIA VÝSTUPU / DIELA 4](#_Toc514759782)

[3 ÚVODNÁ ČASŤ VÝSTUPU/DIELA 5](#_Toc514759783)

[3.1 titulný list výstupu/ diela 5](#_Toc514759784)

[3.2 zadanie 5](#_Toc514759785)

[3.3 základné informácie o národnom projekte 5](#_Toc514759786)

[3.4 abstrakt 5](#_Toc514759787)

[3.5 kľúčové slová 6](#_Toc514759788)

[3.6 úvod 6](#_Toc514759789)

[3.7 obsah 6](#_Toc514759790)

[3.8 zoznam príloh, zoznam skratiek a značiek, ako aj slovník 6](#_Toc514759791)

[4 HLAVNÁ TEXTOVÁ ČASŤ VÝSTUPU/DIELA 6](#_Toc514759792)

[4.1 úvod 6](#_Toc514759793)

[4.2 jadro 6](#_Toc514759794)

[4.2.1 V časti „súčasný stav riešenej problematiky doma a v zahraničí“ 7](#_Toc514759795)

[4.2.2 Časť „cieľ práce“ výstupu/diela 7](#_Toc514759796)

[4.2.3 Časť „metodika práce a metódy skúmania“ 7](#_Toc514759797)

[4.2.4 Časti „výsledky práce“ sú spolu so „závermi a odporúčaniami“ 7](#_Toc514759798)

[4.3 v závere 7](#_Toc514759799)

[4.4 zoznam použitej literatúry, referencií, externé odkazy na zdroje 7](#_Toc514759800)

[4.5 časť prílohy 7](#_Toc514759801)

[4.6 citácie a bibliografické odkazy 7](#_Toc514759802)

[5 FORMÁLNA ÚPRAVA DIELA 8](#_Toc514759803)

[5.1 spôsob spracovania 8](#_Toc514759804)

[5.2 odporúčaný typ písma 8](#_Toc514759805)

[5.3 odporúčané nastavenie strany 8](#_Toc514759806)

[5.4 odporúčaný rozsah 8](#_Toc514759807)

[5.5 spracovanie v slovenskom jazyku 8](#_Toc514759808)

[5.6 úprava 8](#_Toc514759809)

[5.7 hlavička a päta 8](#_Toc514759810)

[- každá strana (okrem úvodnej) obsahuje hlavičku a pätu. V hlavičke je názov národného projektu, v päte názov konkrétneho diela + dátum). 8](#_Toc514759811)

[6 PREDKLADANIE VÝSTUPU / DIELA, LICENČNÁ ZMLUVA A KONTROLA ORIGINALITY 8](#_Toc514759812)

[6.1 výstup/ dielo sa odovzdáva 8](#_Toc514759813)

[6.2 preberací protokol 8](#_Toc514759814)

[6.3 súhlas s otvorenou licenciou publikovania 9](#_Toc514759815)

[6.4 odporúčanie na spracovanie výstupov/dokumentov vo formáte „blind friendly“ 9](#_Toc514759816)

[6.5 overenie originality 9](#_Toc514759817)

[6.6 posudok / hodnotenie 9](#_Toc514759818)

[6.7 zaradenie do elektronickej znalostnej databázy 9](#_Toc514759819)

[6.8 tiráž 9](#_Toc514759820)

# Jednotný postup pre spracovanie odborných výstupov, kontrola originality, registrovanie, uchovávanie a sprístupňovanie prác prostredníctvom znalostnej databázy ÚSV ROS

Metodika predstavuje návod pre zjednotenie postupu spracovania odborných výstupov, kontroly originality, registrovania vybraných diel, ich uchovávania a sprístupňovania týchto prác prostredníctvom znalostnej databázy ÚSV ROS, alebo inou formou (napr. publikačná činnosť ÚSV ROS).

Metodika sa vzťahuje na finálne verzie odborných výstupov, ktoré predstavujú odborné expertízy, odborné podklady, analýzy alebo diela vytvorené expertom/expertmi v zmysle splnenia si povinností vyplývajúcich z jeho/ich zmluvného vzťahu s ÚSV ROS.

Výstup/ dielo musí byť originálne, vytvorené expertom - autorom pri dodržaní pravidiel práce s informačnými zdrojmi. Výstup / dielo nesmie mať charakter plagiátorstva, nesmie narúšať autorské práva iných autorov. Autor je povinný dôsledne citovať použité informačné zdroje, uviesť menovite a konkrétne výsledky výskumu iných autorov/expertov alebo autorských kolektívov citovaním príslušného zdroja presne opísať použité metódy a pracovné postupy iných autorov alebo autorských kolektívov, zdokumentovať výsledky a terénne výskumy iných autorov alebo autorských kolektívov.

Autor nesmie opakovane odovzdať vlastnú rovnakú alebo mierne pozmenenú prácu, ktorú už raz odovzdal ako prácu pre iného zadávateľa.

Zadania pre spracovanie jednotlivých výstupov/diel sú predmetom Zmluvného vzťahu a sú identifikované v opise projektu. Zadanie nie je možné meniť, prípadne spájať rôzne zadania do jedného celku bez súhlasu ÚSV ROS.

# IDENTIFIKÁCIA VÝSTUPU / DIELA

**Výstup/dielo spravidla obsahuje:**

1. meno a priezvisko experta/autora (prípadne expertov a autorov),
2. názov diela / výstupu,
3. ak je konečný názov diela iný ako názov odborného výstupu určený zadaním a opisom projektu, uvádza sa aj oficiálny názov z opisu projektu ako podtitul,
4. identifikáciu zadávateľa: Úrad splnomocnenca vlády SR pre rozvoj občianskej spoločnosti,
5. názov národného projektu: PODPORA PARTNERSTVA A DIALÓGU V OBLASTI, PARTICIPATÍVNEJ TVORBY VEREJNÝCH POLITÍK,
6. ITMS kód projektu: 314011M298,
7. identifikácia operačného programu: OP Efektívna verejná správa,
8. zdroj financovania: Európsky sociálny fond,
9. súhlas so zverejnením diela v elektronickej znalostnej databáze,
10. dátum, alebo obdobie vyhotovenia/spracovania.

**Výstup/ dielo obsahuje tieto hlavné časti:**

1. úvodná časť,
2. hlavná textová časť,
3. záverečná časť,
4. prílohy a ďalšie doplnkové materiály (nepovinné).

# ÚVODNÁ ČASŤ VÝSTUPU/DIELA

Výstup / dielo obsahuje tieto položky v danom poradí:

1. obal (povinné) – príloha č.1,
2. titulný list (povinné) – príloha č. 2,
3. tiráž (povinné) – príloha č. 3,
4. zadanie (povinné) – príloha č. 4,
5. základné informácie o národnom projekte (povinné) – príloha č. 5,
6. abstrakt výstupu/diela v slovenskom jazyku (povinné) – príloha č. 6,
7. kľúčové slová (povinné) – príloha č. 6,
8. úvod – zaradenie diela do štruktúry národného projektu (povinné) – príloha č. 7,
9. obsah (povinné) – príloha č. 8,
10. zoznam príloh na konci diela (povinné) – tabuľky, grafy a.i. dokumenty – príloha č. 9,
11. zoznam skratiek a značiek (povinné) – príloha č. 10
12. slovník (povinné) – príloha č. 11.

## **titulný list výstupu/ diela**

* obsahuje: a) názov zadávateľa a názov národného projektu, b) názov diela, d) podnázov diela (ak sa použil), e) označenie diela v zmysle zadania z opisu projektu, f) meno, priezvisko a tituly autora/autorov, g) rok a mesiac predloženia,

## **zadanie**

* je súčasťou opisu národného projektu a zmluvného vzťahu ÚSV ROS s expertom,

## **základné informácie o národnom projekte**

* je potrebné zapracovať poskytnutú informáciu, ktorú nájdete v prílohe č. 5,

## **abstrakt**

* obsahuje výstižnú informáciu o cieľoch výstupu/diela, obsahu, výsledkoch a význame výstupu/diela. Súčasťou abstraktu je použitie vybraných kľúčových slov. Abstrakt sa píše súvisle ako jeden odsek a jeho rozsah je spravidla 100 až 500 slov,

## kľúčové slová

* výber 3 až 10 kľúčových slov pre potreby tagovania/vyhľadávania v znalostnej databáze,

## úvod

* je všeobecná informácia o práci, obsahuje hlavnú charakteristiku práce a okolnosti jej vzniku. Autor zdôvodní výber témy, stručne informuje o cieľoch a význame práce, spomenie domáci a zahraničný kontext, komu je práca určená, použité metódy, stav poznania; autor stručne charakterizuje svoj prístup a svoje hľadisko,

## **obsah**

* je prehľad nečíslovaných a číslovaných častí (kapitol) výstupu/diela,

## zoznam príloh, zoznam skratiek a značiek, ako aj slovník

* sú povinné časti výstupu/diela. Zoznamy sa uvádzajú z dôvodu zvýšenia prehľadnosti, jednoznačnosti výkladu a zrozumiteľnosti výstupu/diela.

# HLAVNÁ TEXTOVÁ ČASŤ VÝSTUPU/DIELA

1. úvod,
2. jadro,
3. záver,
4. zoznam použitej literatúry, referencií, externé odkazy na zdroje,
5. prílohy.

## úvod

* je prvou komplexnou informáciou o práci, jej cieli, obsahu a štruktúre. Úvod sa vzťahuje na spracovanú tému konkrétne, obsahuje stručný a výstižný opis problematiky, charakterizuje stav poznania alebo praxe v oblasti, ktorá je predmetom výstupu/diela a oboznamuje s významom, cieľmi a zámermi výstupu/diela. Autor v úvode zdôrazňuje, prečo je práca dôležitá a prečo bolo dôležité spracovať danú tému. Úvod ako názov kapitoly sa nečísluje a jeho rozsah je spravidla 1 až 2 strany,

## jadro

* je hlavná časť výstupu/diela a člení sa na kapitoly, podkapitoly, odseky a pod., ktoré sa vzostupne číslujú. Členenie jadra výstupu/diela je určené typom výstupu/diela. Vo vedeckých a odborných prácach má jadro spravidla tieto hlavné časti:
* súčasný stav riešenej problematiky doma a v zahraničí,
* cieľ práce,
* metodika práce a metódy skúmania,
* výsledky práce,

### V časti „súčasný stav riešenej problematiky doma a v zahraničí“

* autor uvádza dostupné informácie a poznatky týkajúce sa danej témy. Zdrojom pre spracovanie sú aktuálne publikované práce domácich a zahraničných autorov. Podiel tejto časti práce má tvoriť približne 30 % práce.

### Časť „cieľ práce“ výstupu/diela

* jasne, výstižne a presne charakterizuje predmet riešenia. Súčasťou sú aj rozpracované čiastkové ciele, ktoré podmieňujú dosiahnutie cieľa hlavného.

### Časť „metodika práce a metódy skúmania“

* spravidla obsahuje: a) charakteristiku objektu skúmania, 8 b) pracovné postupy, c) spôsob získavania údajov a ich zdroje, d) použité metódy vyhodnotenia a interpretácie výsledkov, e) štatistické metódy.

### Časti „výsledky práce“ sú spolu so „závermi a odporúčaniami“

* sú najvýznamnejšími časťami výstupu/diela. Výsledky, ku ktorým autor dospel, sa musia logicky usporiadať a pri opisovaní sa musia dostatočne zhodnotiť. Zároveň sa komentujú všetky skutočnosti a poznatky v konfrontácii s výsledkami iných autorov. „Výsledky práce“ a „závery a odporúčania“ môžu tvoriť aj jednu samostatnú časť a spoločne tvoria spravidla 30 až 40 % výstupu/diela,

## v závere

* je potrebné v stručnosti zhrnúť dosiahnuté výsledky vo vzťahu k stanoveným cieľom a jasne zadefinovať odporúčania pre ďalšie kroky,

## zoznam použitej literatúry, referencií, externé odkazy na zdroje

* obsahuje úplný zoznam bibliografických odkazov. Rozsah tejto časti je daný počtom použitých literárnych zdrojov, ktoré musia korešpondovať s citáciami použitými v texte,

## časť prílohy

* obsahuje materiály, ktoré neboli zaradené priamo do textu. Každá príloha sa začína na novej strane. Zoznam príloh je súčasťou obsahu,

## citácie a bibliografické odkazy

* pri citovaní je dôležitá etika aj technika citovania. Etika citovania určuje spôsob dodržiavania etických noriem vo vzťahu k cudzím myšlienkam a výsledkom, ktoré sú obsiahnuté v iných dokumentoch a v použitej literatúre. Technika citovania je jednoznačné označenie toho, čo preberá, od koho sa preberá a presne identifikuje zdroj, z ktorého sa preberá,

# FORMÁLNA ÚPRAVA DIELA

## spôsob spracovania

* výstup/dielo sa vypracúva spravidla v slovenskom jazyku a spravidla v prvej osobe množného čísla v minulom čase,

## odporúčaný typ písma

* je Times New Roman, veľkosť 12,

## odporúčané nastavenie strany

* riadkovanie 1,15, alebo „jednoduché riadkovanie“; okraje vľavo 2,5 cm, vpravo 2 cm, zhora a zdola 2,5 cm, orientácia na výšku, formát A4; prílohy: okraje 2,5 cm vpravo, 2,5 cm vľavo, 2,5 cm zhora, 2,5 cm zdola

## odporúčaný rozsah

* je vecou zadania a dohody. Primeranosť rozsahu práce posúdi Vedecko-analytická rada, resp. hodnotiteľ,

## spracovanie v slovenskom jazyku

* výstup/ dielo musí byť napísané podľa platných pravidiel slovenského jazyka,

## úprava

* výstup/ dielo má štandardnú úpravu a musí rešpektovať formálne a citačné kritériá i zásady odkazovania.

## hlavička a päta

## každá strana (okrem úvodnej) obsahuje hlavičku a pätu. V hlavičke je názov národného projektu, v päte názov konkrétneho diela + dátum).

# PREDKLADANIE VÝSTUPU / DIELA, LICENČNÁ ZMLUVA A KONTROLA ORIGINALITY

## výstup/ dielo sa odovzdáva

* podľa stanoveného harmonogramu v elektronickej forme. Elektronickú verziu výstupu/ diela (súbor vo formáte DOC a vo formáte PDF s možnosťou prevodu na čistý text) odovzdáva autor prostredníctvom mailovej pošty. Termín odovzdania je záväzný,

## preberací protokol

* ÚSV ROS vygeneruje preberací protokol (príloha č. 12) medzi autorom a ÚSV ROS,

## súhlas s otvorenou licenciou publikovania

* *príloha č. 13,*

## odporúčanie na spracovanie výstupov/dokumentov vo formáte „blind friendly“

* *príloha č. 14,*

## overenie originality

* ÚSV ROS zabezpečí odoslanie výstupu/diela s príslušnými identifikačnými údajmi na overenie originality. Povinnosťou ÚSV ROS je získať protokol o originalite výstupu/diela z centrálneho registra,

## posudok / hodnotenie

* je vo vybraných prípadoch a zadaniach zabezpečené expertným hodnotiteľom, alebo Vedecko – analytickou radou na základe predloženia a pripomienkovania výstupu /diela. Hodnotenie obsahuje vyjadrenie ku kvalite výstupu/diela a protokolu o originalite,

## zaradenie do elektronickej znalostnej databázy

* ÚSV ROS je na základe licenčnej zmluvy podľa bodu 5.3 oprávnený sprístupňovať elektronickú verziu výstupu / diela na svojom webovom sídle prostredníctvom súborného online katalógu výstupov projektu,

## tiráž

* vyprodukovaný dokument musí obsahovať tiráž, teda informácie o vydavateľovi vo formáte: názov diela; meno/mená autora/-ov; identifikácia vydavateľa (obchodné meno a sídlo alebo meno, priezvisko a trvalý pobyt osoby, ktorá dokument vydala); rok prvého vydania; pôvodný názov diela (ak z iného jazyka); ISBN, ak bolo pridelené; obchodné meno a sídlo, resp. meno, priezvisko a trvalý pobyt osoby, ktorá dokument vyrobila; rok, v ktorom bol dokument vydaný.